Počupale se djevojke u križevačkoj kineskoj četvrti

Križevci

U kafiću u Ulici Matije Gupca oko 21 sat izbila je jaka svađa između 20 i 22-godišnje djevojke. One se navodno otprije znaju i imale su neriješenih nesuglasica, prenosi koprivnica.net.

Nakon kraće prepirke i obostranog vrijeđanja, cure su prešle na djelo. Krenule su s naguravanjem, pa su se malo udarale po tijelima i grebale noktima.

Rijetko viđeni cirkus pokušala je spriječiti 25-godišnja konobarica, a koliko je u tome bila uspješna dokazuje činjenica da je u kafić pozvana križevačka policija, izvještava koprivnica.net

Alkotestiranjem je utvrđeno da je 20-godišnja djevojka bila pod utjecajem 0,57 promila, dok je njezina “sparing partnerica” bila trijezna.

Što se ozljeda tiče, mlađa djevojka nije imala vidljivijih povreda i odbila je liječničku pomoć, dok je 22-godišnjakinja u “fajtu” zadobila podljeve u predjelu nosa i ogrebotine.

Policija je zbog prekršaja narušavanja javnog reda i mira tučnjavom protiv obje djevojke podnijela optužni prijedlog nadležnom Prekršajnom sudu.

koprivnica.net/prigorski.hr